Պարզ է ուրեմն՝ հայութեան նման փոքր ժողովուրդները միջազգային քաղաքական բեմում յաջողում են, երբ միասնակա՛ն ազգային ծրագրով ու ճիգով են ներկայանում այդ բեմի գլխաւոր դերասաններին ու բեմադրիչներին: Այլապէս՝ իրենց պայքարունակութիւնը հեշտութեամբ առիթ է տալիս ներքին աղէտալի պայքարների: Այդ պատճառով է, օրինակի համար, որ հայութեան քաղաքական ընդդիմադիրները առիթը չեն փախցնում ուղեղի լւացման բոլոր մեթոդների գործադրութեամբ՝ մեզ ու աշխարհին համոզելու, որ Ցեղասպանութեան հարցի ընկալման ու հետապնդման շուրջ հայրենի հայութիւնն ու սփիւռքահայութիւնը տարակարծիք են: Յստակ է, որ մէկ բռունցքի չարենցեան սկզբունքը ուժեղներին իսկ վախեցնում է: